Σεξουαλική κακοποίηση των εργαζομένων στη βιομηχανία του σεξ: η υπεράσπιση του κατηγορούμενου
Creators: name: Γανίδη, Αικατερίνη Κωνσταντίνου
Publisher: name: Aristotle University of Thessaloniki
Year: 2023
Subjects: Σεξουαλική κακοποίηση
Εργαζόμενοι στη βιομηχανία του σεξ
Υπεράσπιση κατηγορούμενου
Sexual abuse
Sex workers
Defending the accused

description: Η παρούσα εργασία φιλοδοξεί να προσεγγίσει το ζήτημα της σεξουαλικής κακοποίησης των εργαζομένων στη βιομηχανία του σεξ, μέσα από μια ολιστική δικαιϊκή θεώρηση. Χωρίζεται σε τρία κεφάλαια, έκαστο εκ των οποίων φωτίζει το θέμα από διαφορετική πλευρά, όλα ωστόσο συνεισφέρουν κατ’ αναλογία στη σφαιρική κατανόηση και εξαγωγή συμπερασμάτων αναφορικά με το ερευνώμενο θέμα. Στο πρώτο κεφάλαιο, αναλύεται το πλέγμα των εφαρμοστέων συνταγματικών διατάξεων, το οποίο αποσαφηνίζει τη νομική αφετηρία και τις κατευθυντήριες γραμμές της έννομης τάξης. Ωστόσο, η φύση του θέματος και η ανάγκη θεσμικής εξειδίκευσής του, επιτάσσουν περαιτέρω, την αρμονική όσμωση του εργατικού, του διοικητικού και του ποινικού δικαίου. Στο πλαίσιο αυτό, εξετάζονται οι νομικοί υποδοχείς για την προστασία των εργαζομένων στη βιομηχανία του σεξ από κακοποιητικές συμπεριφορές, σε όλο το φάσμα των προαναφερόμενων δικαιϊκών κλάδων. Στο δεύτερο κεφάλαιο, περιγράφεται η σεξουαλική παρενόχληση ως ειδική περίπτωση κακοποίησης, τόσο αυτοτελώς όσο και σε σχέση με λοιπές συναφείς παρενοχλητικές συμπεριφορές. Αποκωδικοποιούνται επίσης, οι παράγοντες που συναρτώνται με την σεξουαλική κακοποίηση των εργαζομένων στη βιομηχανία του σεξ, καταδεικνύοντας την ιδιομορφία των περιστάσεων με τις οποίες έρχονται αντιμέτωποι οι σεξ-εργαζόμενοι, αναζητώντας τις αιτίες και παρέχοντας εξηγήσεις. Εξάλλου, για την οριοθέτηση του θέματος, κρίνεται σκόπιμη η διάκριση της έννοιας του trafficking (εμπορίας ανθρώπων) από την εργασία στη βιομηχανία του σεξ, η ειδοποιός διαφορά των οποίων έγκειται στην ύπαρξη ή μη του στοιχείου του εξαναγκασμού. Στο τρίτο κεφάλαιο αναλύεται μια εμβληματική συναφής υπόθεση, που απασχόλησε τη χώρα μας και την ελληνική δικαιοσύνη σχεδόν 20 έτη πριν. Συγκεκριμένα, ξεδιπλώνονται τα συγκεκριμένα πραγματικά περιστατικά, οι ισχυρισμοί του κατηγορούμενου, τα πορίσματα των ψυχιάτρων, καθώς και η στάση των δικαστικών λειτουργών. Κατόπιν, και στη βάση της προκείμενης περίπτωσης, εξετάζονται οι υπερασπιστικές δυνατότητες επίκλησης των άρθρων 34 και 36 ΠΚ για την έλλειψη ή τον μειωμένο καταλογισμό αντίστοιχα, οι κατά περίπτωση ελαφρυντικές περιστάσεις του άρθρου 84 ΠΚ, καθώς και οι γενικοί κανόνες επιμέτρησης της ποινής. Είναι προφανές, ότι παρά την έντονη κοινωνική υφή του θέματος, η ματιά παραμένει πάντοτε και πρωτίστως νομική, με μέγιστη πρόκληση, αυτή του να είσαι ο υπερασπιστής ενός τέτοιου κατηγορούμενου. Τέλος, επισημαίνεται, ότι η παρούσα εργασία δεν στέκεται επικριτικά στις εντοπιζόμενες ελλείψεις του θεσμικού πλαισίου. Απεναντίας, εμφορείται από βαθιά κατανόηση και επίγνωση των προσπαθειών της οργανωμένης Πολιτείας για την ορθή θεσμική της απάντηση στο πολυσύνθετο και ευαίσθητο αυτό ζήτημα
description: This paper aims to explore the matter of sexual abuse of sex workers through a holistic legal assessment. It is divided in three chapters, each of which are presented through a different lens, whilst at the same time complimenting each other to form the holistic approach and analysis of this matter. The first chapter analyses the complex constitutional provisions and clarifies the legal starting point and guidelines of legislation. While the very nature of this matter and the need for legal expertise require the harmonious amalgamation of the labour, administrative and criminal law. This framework allows for the investigation of the legal receptors for the protection of sex workers from abusive behaviour in the wider spectrum of the aforementioned categories of law. The second chapter describes sexual harassment as a specific case of abuse, both as a single incident and in conjunction with other related sexual harassment incidents. The factors involving the sexual abuse of sex workers are explained, highlighting the distinct circumstances which sex workers are faced with, seeking the route causes of this problem and providing explanations. It is important, however, to set apart the issue of trafficking from working in the sex industry with the key difference being the presence or not of coercion. The third chapter looks at a key case that was investigated in our country and by the Greek justice system 20 years ago. Specifically, the detailed, real events that took place, the statements of the accused party, the psychiatric evaluations and the views of the court of law are revisited. In addition, the defendant’s use of Articles 34 and 36 of Criminal Code referring to mental disorder or impairment, the reduced sentencing of Article 84 CC, as well as the general principles of sentencing are analysed. It is evident that, despite the level of public interest, the main challenge is to focus on the justice system and defend the accused as appropriate. Finally, it is important to state that this paper does not wish to criticize any gaps in the constitutional framework. On the contrary, it underpins the state’s effort to tackle this complex and sensitive matter in an effective manner